14 בפברואר 2021

לכבוד

שרת התחבורה

גב' מירי רגב

 הנידון: ביטול תחנת הרכבת באחיטוב

שלום רב,

נדהמנו קשות, תושבי עמק חפר המזרחי ומנשה, כאשר הגיעה אלינו הידיעה בדבר הכוונה לבטל את תחנת הרכבת שתוכננה באחיטוב, על הקו החדש של המסילה המזרחית של הרכבת.

חלק גדול מאוד מתושבי האזור עובדים בגוש דן. באזורנו מדובר על עשרות אלפי אנשים !!!

ההגעה למקומות העבודה כרוכה באובדן שעות רבות בכל כיוון, עמידה בפקקים בכבישים העמוסים, נסיעה שלוקחת לעתים כשעתיים לכל כיוון, בעוד שברכבת ניתן לעשותה ב- 40 דקות. אפשר רק לתאר איזו שמחה והתלהבות שררה בקרב התושבים כאשר הגיעה בזמנו הידיעה על בניית הקו החדש ועל מיקום התחנות וביניהן תחנת אחיטוב. ועכשיו התהפכו היוצרות, וכל הציפיות והתקוות להקלה נגדעו באחת. נכון, קיימת תחנה בחדרה מערב, אבל כל הגעה אליה ויציאה ממנה גוזלת זמן ניכר מאוד.

נאמר לנו שלא נעשה שום חישוב כלכלי המוכיח את אי כדאיותה של תחנה זו. אנו סבורים שלנוכח השימוש הרב הצפוי בה תוחזר בוודאות ההשקעה בה מהר מאוד. בלעדיה העומס בכבישים מאזור דן ואליו רק ילך ויגבר ויהפוך לבלתי אפשרי בעליל.

אנא, עשי כל מה שלאל ידיך לעשות כדי להשאיר את ההחלטה בדבר הקמת התחנה בסמוך לאחיטוב כפי שתוכנן מלכתחילה.

 בברכה

 <שם>